text: Forskertræf i Kolding
  12 juni 2013 kl. 10.56
  Syddansk Universitet i Kolding er i denne uge vært for 100 forskere fra det meste af verden. De skal drøfte it og etik.
  I tre dage sættes konferencen fokus på emner som overvågningsteknologier, sociale medier, computerspil, læringssystemer og sociale robotter.
  Konferencen blev onsdag indledt af den verdenskendte danske robotforsker fra Aalborg Universitet, professor Henrik Schärfe, der er at finde på TIME Magazines prestigefyldte liste over verdens 100 mest indflydelsesrige mennesker.
  Henrik Schärfe er internationalt kendt for sin forskning i robotter og menneskets forhold til maskinerne. Til det formål har han, som det første menneske uden for Japan, fået skabt en såkaldt Geminoid, hvilket er en menneskelignende robot, som via et computersystem gengiver et menneskes mimik og bevægelser.
  Henrik Schärfe medbragte Geminoiden, der er en tro kopi af professoren selv.
  